Vloga za podelitev certifikata o soglasju mora vsebovati:

1. **naziv pravne osebe in osebne podatke zakonitega zastopnika pravne oseb**e, ki bo opravljala zasebno varovanje na območju Republike Slovenije (ime in priimek, datum, kraj in državo rojstva ali naziv in sedež pravne osebe, državljanstvo, naslov prebivališča, kraj in poštna številka, matična država, telefon, elektronski naslov),
2. **dokazilo matične države o izvajanju zasebnega varovanja** (dovoljenje za izvajanje dejavnosti, ki ga je izdala matična država z imenom in naslovom pristojnega organa) **ali dokazila**, da je opravljal posamezno obliko dejavnosti zasebnega varovanja neprekinjeno ali skupno vsaj dve leti v zadnjih desetih letih,
3. dokazilo **o zavarovanju odgovornosti za škodo**, ki bi lahko nastala pri njegovem delu v višini enakovredni ali višji, kot je določena z zakonom o zasebnem varovanju,
4. dokazilo, da ima lasten ali s pogodbo **zagotovljen varnostno nadzorni center** - VNC (ni potrebno za načrtovanje sistemov tehničnega varovanja, izvajanje sistemov tehničnega varovanja in upravljanje z VNC),
5. **interni akt o določitvi oznak, delovne obleke, opreme in vozila**, s katerim opravlja zasebno varovanje (le za neposredno opravljanje nalog zasebnega varovanja varnostnika čuvaja, varnostnika, varnostnika nadzornika in varnostnega tehnika),
6. dokazilo, da **je lastnik ali najemnik poslovnih prostorov** v Republiki Sloveniji,
7. potrdilo organa matične države, da osebi ni prepovedano opravljanje zasebnega varovanja v matični državi,
8. **izpolnjene in podpisane vloge za varnostno preverjanje za zakonite zastopnike, prokuriste, člane uprave in lastnike ali delničarje**, ki imajo v lasti vsaj 25 % lastniški ali upravljavski delež družbe prosilke. Če je lastnik družbe, ki prosi za pridobitev licence v višini vsaj 25 odstotkov, druga družba se varnostni zadržki ugotavljajo tudi za povezane osebe te družbe,
9. **izpolnjene in podpisane vloge za podelitev službene izkaznice za varnostnega menedžerja**, ki opravlja naloge odgovorne osebe **in varnostnega osebja**, ki bo neposredno opravljalo zasebno varovanje:  
   - ime in priimek,   
   - datum, kraj in država rojstva,   
   - državljanstvo,   
   - naslov prebivališča, kraj in poštna številka, matična država,   
   - številka in fotokopija osebnega dokumenta, službene izkaznice ter kontaktne podatke organa, ki ju je izdal,   
   - dokazila o strokovni usposobljenosti,   
   - zdravniško spričevalo, ki ne sme biti starejše od enega leta in   
   - dokazila o aktivnem znanju slovenskega jezika.
10. za lastnike, zakonite zastopnike, prokuriste in člane uprave pravne osebe ter varnostnega menedžerja in varnostno osebje, ki bo v Republiki Sloveniji neposredno opravljajo dejavnost dokazila iz matične države, da **niso bili pravnomočno obsojeni za naklepno kaznivo dejanje**, za katero se storilec preganja po uradni dolžnosti na nepogojno kazen zapora najmanj tri mesece **ali za prekrške** z elementi nasilja oziroma prekrškov po predpisih, ki urejajo proizvodnjo in promet s prepovedanimi drogami, **ter soglasje in privolitev, da lahko pristojni organ opravi varnostno preverjanje in pridobiva osebne podatke** o varnostnih zadržkih v skladu s tem zakonom.